Undersøgelser over Bladnervationen hos Arter af 

 Slægten Bupleurum Tournefort. 



Af 



Henning Eiler Petersen. 

 Indledning. 



Indenfor Bupleurum-Slægten har Bladnervationen allerede i 

 lang Tid været anvendt i Systematikens Tjeneste. Det er ikke 

 uden Grund, at dette har fundet Sted. De Forskelligheder, som 

 Bladnervationen her frembyder, er ret store og bibringer Betragteren 

 rent umiddelbart det Indtryk, at de har en ikke ringe systematisk 

 Værdi. Nogen dyberegaaende Undersøgelse eller nogen kritisk 

 Vurdering af disse Forhold har dog ikke fundet Sted før i aller- 

 nyeste Tid. Skønt de paagældende Arbejder i nævnte Henseende 

 kun er lidet omfattende, har de dog en ikke ringe Betydning, 

 ikke mindst derved, at de har bidraget 'til at bestyrke Opfattelsen 

 af Nervationens systematiske Betydning indenfor denne Slægt. Som 

 Sagen nu staar, er en sammenlignende Beskrivelse af Bladnerva- 

 tionen hos de enkelte Arter i høj Grad ønskelig. Under mit Stu- 

 dium af Bupleurum-Slægten fattede jeg den Plan at udarbejde en 

 saadan sammenlignende Oversigt over Nervationen hos de enkelte 

 Arter. Af forskellige Aarsager har jeg imidlertid foreløbig maattet 

 indskrænke mig til kun at tage et begrænset Antal op til Under- 

 søgelse. Nærværende Afhandling giver kun Oplysning om Blad- 

 nervationen hos visse fleraarige, ikke busk- eller halvbuskartede 

 Former, samt hos enkelte en— toaarige, og er i det væsentlige af 

 beskrivende, sammenlignende Natur. Den kritiske Vurdering i 

 systematisk Henseende af de forefundne Kendsgerninger, hvilket i 

 forbigaaende sagt omtrent er ensbetydende med Vurderingen af de 

 her opstillede Nervationstypers systematiske Værdi, som jo fra først 

 af var Arbejdets egentlige Formaal, indlader jeg mig ikke i nogen 

 særlig Grad paa. Under Udarbejdelsen af dette Arbejde blev det 

 mig stadig klarere, hvor langt Formodning er fra det blot tilnær- 

 melsesvise Bevis; det blev mig, skønt de enkelte Kendsgerninger 



